CELEX: 62013CA0556
Language: hr
Date: 2015-03-26 00:00:00
Title: Predmet C-556/13: Presuda Suda (četvrto vijeće) od 26. ožujka 2015. (zahtjev za prethodnu odluku koji je uputio Lietuvos Aukščiausiasis Teismas – Litva) – „Litaksa” UAB protiv „BTA Insurance Company” SE (Zahtjev za prethodnu odluku — Obvezno osiguranje od građanskopravne odgovornosti koja proizlazi iz upotrebe motornih vozila — Direktiva 90/232/EEZ — Članak 2. — Razlikovanje iznosa premije osiguranja ovisno o području na kojem se vozilo upotrebljava)

26.5.2015   
            
            
               HR
            
            
               Službeni list Europske unije
            
            
               C 171/4
            
         Presuda Suda (četvrto vijeće) od 26. ožujka 2015. (zahtjev za prethodnu odluku koji je uputio Lietuvos Aukščiausiasis Teismas – Litva) – „Litaksa” UAB protiv „BTA Insurance Company” SE
   (Predmet C-556/13) (1)
   
   ((Zahtjev za prethodnu odluku - Obvezno osiguranje od građanskopravne odgovornosti koja proizlazi iz upotrebe motornih vozila - Direktiva 90/232/EEZ - Članak 2. - Razlikovanje iznosa premije osiguranja ovisno o području na kojem se vozilo upotrebljava))
   (2015/C 171/05)
   Jezik postupka: litavski
   
      Sud koji je uputio zahtjev
   
   Lietuvos Aukščiausiasis Teismas
   
      Stranke glavnog postupka
   
   
      Tužitelj:„Litaksa” UAB
   
      Tuženik:„BTA Insurance Company” SE
   
      Izreka
   
   Članak 2. Treće direktive Vijeća 90/232/EEZ od 14. svibnja 1990. o usklađivanju zakona država članica u odnosu na osiguranje od građanskopravne odgovornosti u pogledu upotrebe motornih vozila, kako je izmijenjena Direktivom 2005/14/EZ Europskog parlamenta i Vijeća od 11. svibnja 2005., treba tumačiti na način da pojmu „jedinstvene premije”, u smislu tog članka, ne odgovara pojam premije koja se razlikuje ovisno o tome je li osigurano vozilo namijenjeno prometovanju samo na području države članice u kojoj se uobičajeno nalazi ili na cijelom području Europske unije.
   
      (1)  SL C 24, 25.1.2014.